faustinet: de febrer 2012\nPublicat per Almàssera a 12:03 Cap comentari:\nEl jueves, 21 febrer 2012\nLa gossa sorda, El dia que tot rebente\nVindran les sèquies plenes,\nfeu l'amor, no la guerra\nuseu la paraula, no la força\no la força de la paraula\ndeclareu-vos en rebel·lia\nno els doneu arguments\nvosaltres sou la il·lusió\ni el futur, que no us el facen\nmalbé, teniu el dret\nla raó i l'alegria\nPublicat per Almàssera a 15:23 Cap comentari:\nTrobeu que aquests titulars estan ben escrits?\nEl tribut de Jennifer Hudson a Whitney Houston\nLa reunió dels Beach Boys\nEstadístiques del mercat domèstic\nDiari de bord d'una correctora en un mar de dubtes\nPublicat per Almàssera a 19:26 Cap comentari:\nCelebració dels 50 anys de Nosaltres, els valencians, hui dijous en La Nau\nLa Càtedra Joan Fuster de la Universitat de València ha organitzat un seguit d’activitats amb motiu dels cinquanta anys de la publicació de l’obra Nosaltres, els valencians, de l’intel·lectual de Sueca Joan Fuster. El primer acte és la taula redona ‘50 anys de Nosaltres, els valencians (1962-2012)’, hui dijous 16 de febrer a les 18 hores en l’Aula Magna de La Nau. Hui també s’inaugura, a les 20 hores, en la Sala Estudi General de La Nau, l’exposició ‘Joan Fuster. Nosaltres, els valencians (1962-2012)’\nPublicat per Almàssera a 13:32 Cap comentari:\nCalquem amb criteri (Termcat, 23/01/12)\nEl calc, que és la traducció literal d’un mot o d’un sintagma en una altra llengua, és un recurs per a la creació de neologia que s’utilitza habitualment en terminologia, especialment quan una denominació catalana formada amb els recursos de la pròpia llengua no es considera viable. Són exemples molt coneguts de calcs les formes ratolí i xarxa en informàtica (de l’anglès mouse i net, respectivament), coixinet en telefonia (del castellà almohadilla), correu electrònic (de l’anglès e-mail) o alta costura (del francès haute couture). Totes aquestes denominacions, si bé s’han creat a partir de la traducció literal d’un mot o d’un sintagma d’una altra llengua, es poden considerar semànticament adequades en català, ja sigui com a designacions metafòriques o com a designacions descriptives del concepte.\nEl calc pot ser desaconsellable, però, quan en la llengua d’arribada la traducció no té una motivació semàntica. Sovint aquest tipus de calcs corresponen al que en didàctica de llengües estrangeres i en la pràctica de la traducció rep el nom de falsos amics: mots formalment similars en dues llengües, sovint perquè tenen el mateix origen etimològic, però amb significats totalment o parcialment diferents. És el cas, per exemple, dels mots anglesos battery, casual, library i sympathetic, dels mots francesos bonbon, constipé i truite, i dels mots castellans espalda, oído i tráfico, que en totes o algunes de les accepcions no corresponen al mot català formalment paral·lel.\nPublicat per Almàssera a 11:39 Cap comentari:


El president representa a la Comunitat i és un càrrec obligatori - Nou Horta\nDivendres, 12 Febrer 2016 10:48\tEscrit per Inmaculada Costa Torres (404Fincas)\tPublicat en Habitatge Vist 411 vegades\nHi ha veïns que són els perpetus presidents perquè es preocupen per la comunitat i tenen temps per a ser-ho però també perquè la resta dels copropietaris no assumeixen mai la seua responsabilitat.\nQuan una finca no té administrador el president normalment realitza les funcions que facilitaria un professional d'aquest camp i per tant genera rebuts, realitza els comptes, demana pressupostos, intenta vetlar perquè les instal·lacions estan en bon estat i la comunitat complisca amb la legalitat. Exerceix de gestor, secretari i d'administrador per a la resta dels veïns i també assumeix una gran responsabilitat per a la qual no està format.\nQuan un edifici contracta els serveis d'un administrador està descarregant a cadascun dels propietaris d'aqueix treball i responsabilitat.\nL'anècdota d'avui va d'una presidenta. Resulta que és una persona súper activa, disposa de l'horari per a poder atendre a tothom, per a demanar pressupostos i per a informar els veïns del que cadascun ha de pagar. Resulta que un dels habitatges fa temps que no paga, ja no viu ningú. Han fet una rehabilitació de façana i el compte s'ha quedat quasi sense fons. Normalment no feien actes perquè tot anava bé però ara l'empresa vol cobrar la resta de l'import i no tenen saldo. Els veïns no volen pagar el de la porta morosa. L'empresa acaba demandat i a més no dóna garantia perquè així ho havia signat la presidenta en el contracte. Un embolic veritat?\nCal entaular els procediments monitoris al més prompte possible, cal tindre en compte els saldos dels quals es disposa i els terminis de pagament, cal saber el que se signa en un contracte, cal viure tranquil i no tindre ni que pensar en tot el que pot passar si fas alguna cosa malament.\nEn la pròxima ocasió parlaré de xicotets “cosetes” que sempre explique en les meues juntes i així les podran tindre en compte.\nModificat el Dilluns, 29 Octubre 2018 14:22\nMés en esta categoria: « Verifiquem que tot anirà bé en el nostre edifici\tQuart Plaza residencial, fes de la teua casa una extensió de la teua identitat »


Pugen un 34% al novembre els usuaris dels apartaments turístics | Federació Hostaleria de Girona\nDiari de Girona. Els càmpings guanyen un 19,81% més de clients respecte al 2015 i els del turisme rural baixen un 6%.\nEls apartaments turístics de les comarques gironines van rebre el mes de novembre un 34% més d’usuaris que el mateix mes del 2015. En total, va registrar 4.341 turistes,1.100 més que l’any passat, segons les dades de turisme extrahoteler publicades aquesta setmana per l’Institut Nacional d’Estadística (INE).\nPer procedències, destaquen els viatgers residents de l’Estat, amb 3.234 persones, quan fa un any eren 2.443; mentre que els clients vinguts de l’estranger són 1.107, quan el novembre de 2015 eren 797.\nPel que fa a les pernoctacions als apartaments, el novembre del 2016 s’han incrementat gairebé un 5% respecte al 2015 i se siuten en 11.954. L’increment s’ha produït sobretot en els viatgers estrangers, que han passat de 3.199 pernoctacions l’any passat a 4.431. En canvi, les pernoctacions dels turistes nacionals han retrocedit, passant de les 8.196 de fa un any a les 7.613 actuals. L’estada mitjana és de 2,64 dies.\nEn el cas dels càmpings gironins, l’increment de viatgers respecte al novembre de 2015 ha estat del 19,71%. La demarcació ha rebut 16.936 campistes l’onzè mes del 2016, mentre que fa un any van ser 14.147. S’han incrementat tant el nombre de campistes provinents de l’Estat –han passat de 11.056 a 13.189– com els foranis. D’estrangers se n’han registrat 3.747 i fa un any eren 3.091. L’estada mitjana ha estat de 2,3 pernoctacions per viatger.\nEl punt negre del turisme extrahoteler a les comarques gironines durant el novembre han estat les cases rurals, on s’ha comptabilitzat un descens del 6% de viatgers respecte ara fa un any.\nEls establiments de turisme rural de Girona han sumat 20.678 clients durant el mes passat, quan el novembre del 2015 superaven per poc els 22.000. El turisme rural ha punxat tant en el cas dels turistes d’arreu de l’Estat com els estrangers i s’han comptabilitzat, de mitjana, 1,82 pernoctacions per persona.\nSegons les dades de l’Institut Nacional d’Estadística, en el conjunt de l’Estat les pernoctacions als establiments turístics extrahotelers han superat els 5,6 milions durant el mes de novembre, un 5,7% mes que el mateix mes de fa un any.\nLes pernoctacions de residents a l’Estat s’incrementen un 4,7% i les de persones estrangeres, un 6,1%. L’estada mitjana per viatger ha estat de 5,6 pernoctacions.


El Dictat Popular i Solidari aplega una vuitantena de participats - Rubí Informa!\nInici » Notícies » Notícies Generals » Societat » El Dictat Popular i Solidari aplega una vuitantena de participats\n10 Abril 2014 a 14:00\nEl Dictat Popular i Solidari aplega una vuitantena de participats\nS’ha fet també una recollida d’aliments\nParticipants del Dictat Popular i Solidari // Imatge cedida per l’Ajuntament de Rubí\nAquest dimarts es va dur a terme la tercera edició del Dictat Popular i Solidari que organitza el Servei Local del Català amb la col·laboració de l’Ajuntament, el Pla Educatiu d’Entorn i diverses entitats socials com ara Càritas, Creu Roja, Frater Nadal, Entre Veïns, Rubí Solidari i l’Associació per la Memòria Històrica Neus Català. La Biblioteca Mestre Martí Tauler va acollir una vuitantena de participants.\nPer aquesta edició s’ha agafat un fragment del llibre Joaquim Aragonès. De Rubí a Mathausen i l’autora, Josepa Gardenyes, l’ha dictat als assistents. Un cop acabada la prova, s’ha facilitat la correcció i indicacions sobre aquells fragments que podrien presentar més dificultats. Entre tots els participants s’han sortejat dos exemplars del llibre.\nL’activitat també ha tingut una vessant solidària, ja que es va demanar als participants que duguessin aliments de primera necessitat per tal d’ajudar a les famílies més desafavorides de Rubí. De moment no se sap la xifra exacte d’aliments recaptats, però l’organització n’ha fet una bona valoració. Els aliments que més s’han aportat han estat oli, farina i sucre.\n#biblioteca mestre martí tauler #català #dictat popular #llengua #Rubí\nBorinot és la paraulassa preferida a Rubí\nLa 20a edició del Voluntariat per la Llengua arrenca amb una setantena de parelles\nEl Dictat Popular i Solidari aplega una vuitantena de participat


Martí Roca - Artisticus\nInici » Artistes » Martí Roca\nAmb una tendència als treballs manuals i en l’aspecte creatiu des de la meva infantesa, trobo en l’adolescència, una via per expressar la meva inquietud pictòrica, en el moviment underground emergent els anys noranta provinents d’EUA, dins la cultura Hip-Hop, on un dels apartats és el grafiti.\nCap al 2001 curso un Grau mitja de Disseny Gràfic per passar-me l’any següent a un Grau superior de Belles Arts a l’Escola d’Art d’Olot. Allà rebo una forta influència en la importància de l’expressió artística del professor Jordi Isern Artista plàstic.\nApassionat per moviments avantguardistes del segle XX, principalment el Dada, a tret per l’obra d’artistes que componien Dau el Set. Experimento diferents tècniques i expressions pictòriques. Em decanto per a profunditzar una línia de caràcter escultòric “Objet trouvé i d’art conceptual entorn el 2002 i 2006,\nContinuo pintant intermitentment, experimentant diferents tècniques i expressions, amb estils molt eclèctics. Algunes exposicions puntuals en el territori Gironí. El 2018 faig un exercici de centrament, ordre, focalització i uneixo el meu interès per la filosofia i l’espiritualitat en la recerca pictòrica.\nL’Acció, en si mateixa, de la creació de la meva pintura és un tipus de meditació. No busco expressar ni transmetre, el que busco és absentar-me del Jo, mantenint un estat cognitiu a temporal i fluir en l’expressió. Un cop l’obra és plasmada, podríem obrir un debat sobre la interpretació simbòlica i expressiva de la mateixa obra. Per la meva part, com a crític, No com Artista, m’agrada que el debat conceptual de l’obra, tendeixi al terreny de la filosofia Oriental. La filosofia Oriental és molt rica en conceptes sobre l’esfera espiritual del Homo sapient. Desitjo que la meva obra sigui un punt d’entrada a induir experimentar els estats de consciència no comuns que tenim accés com humans.\nEls suports que acostumo a fer servir són de fusta i tela. Els Materials que acostumo a utilitzar són pintura acrílica, pastel a l’oli, carbonet de colors.\nExposició col·lectiva amb els alumnes del Grau superior de Pintura de l’Escola d’Art d’Olot. Exposició escultòrica “Objet trouvé i d’art conceptual al museu d’Art d’Olot 2003.\nInstal·lació individual al lavabo del centre cultural de la Mercè a Girona. Exposició conceptual sobre dogma, poder i religió. Nom de l’exposició; Espai de culte.\nprevious post: Rosa Aguiló i Miquel\nnext post: Sebi Subirós


Notícies externes: PRESENTACIÓ DEL PROJECTE EQUAL\nPRESENTACIÓ DEL PROJECTE EQUAL\nATENCIÓ: CANVI D'UBICACIÓ!\nLa Iniciativa Open Data Barcelona presentarà el proper dilluns 9 de març el projecte Equal, una web app per a promoure la igualtat a Instagram.\nLa presentació anirà a càrrec de Lula Gómez, realitzadora, animadora stop motion i creadora de @eres_una_caca. Compartirà taula amb les expertes en xarxes socials i polítiques de gènere Alejandra de Diego i Irene Zugasti i la resta de membres de l'equip d'Equal Diana Vilé, Conchita Pineda i Marisela Vázquez.\nLa presentació forma part dels actes de l'Open Data Day, un esdeveniment anual que busca promoure el coneixement de dades obertes a escala mundial. Al llarg de la sessió es coneixeran les potencialitats de les dades obertes als reptes de la societat.\nLa presentació es portarà a terme el dilluns 9 de març, a les 19.15h de la tarda, a l'Edifici Innoba de Barcelona (c. del Perú, 52) enlloc de l'Edifici Movistar de Plaça Catalunya, tal i com estava previst inicialment. L'entrada és lliure, però cal confirmar assistència en aquest enllaç.


Les preocupacions dels espanyols - FÒRUM.ad\nLes preocupacions dels espanyols\nOn: 20/03/15 11:55\nPel que fa a les preocupacions generals dels espanyols, no calen massa estudis per saber quins són. L’atur i la corrupció política són els dos grans temes que més preocupen a la ciutadania.\nAmb tot què és el que més preocupa els espanyols en matèria d’internet? Un any més i ja són 17, l’Associació per a la Investigació de Mitjans de Comunicació (AIMC) ha realitzat la seva enquesta sobre els espanyols i la xarxa.\nSegons les conclusions de l’estudi s’ha dictaminat que hi ha una creixent preocupació pel que fa a la privacitat i seguretat en el ciberespai. D’aquesta manera, en 2014 eren el 52,8 per cent dels espanyols que es mostraven molt preocupats per la possibilitat que el Govern inspeccionés la seva circulació en línia.\nPel que fa a la seguretat, són el 42 per cent els que té por de veure com les seves dades personals cauen en mans criminals. Aquesta xifra suposa un 5 per cent més que en la passada enquesta.\nMalgrat tot el que més preocupa els espanyols no varia respecte a l’any anterior. D’aquesta manera el major inconvenient per als usuaris és l’enorme quantitat de publicitat que hi ha a internet amb un 59 per cent. Altres elements com les connexions lentes (52 per cent) i el cost de la connexió (44 per cent), també preocupen els internautes.\nPrevious Post: Clients de bancs andorrans sondegen altres entitats per moure els seus diners\nNext Post: El primer bany del petit elefant, tot un èxit a la xarxa


Gandia | Jordi Puig\n#ReviuelRaval de Gandia, ja ho sabeu. Pensàvem que no seria possible, acostumats com estàvem a les notícies de tancaments, retallades, subvencions que desapareixen, iniciatives que s’acaben… Crec que no puc dir massa coses noves. Ja deveu tenir la informació de com ha anat la cosa.\nAra bé, qui #reviuelraval? No caldria dir-ho: l’aposta de la societat civil per poder reobrir el Teatre del Raval es concreta en l’aposta d’unes persones -les que composen La Casa Calba, amb l’especial companyia de Pluja Teatre, pares i mares de l’actual Teatre del Raval-, amb el suport i l’alé i l’estima de molta gent. I tot això té un cost, evidentment, igual de concret. No és que vulguem desglossar-ne el pressupost ni llevar-li èpica a l’assumpte, més aviat el contrari. Tot té un cost, i poder obrir el Teatre del Raval no resultarà gratuit. Continua llegint →\nAquesta entrada s'ha publicat en sobre gestió cultural i s'ha etiquetat amb Gandia, La casa calba, micromecenatge, Teatre del Raval el juliol 10, 2014 per admin.\nPoder públic i cultura\nPoder públic i cultura from TVSafor on Vimeo.\nL’espai ‘A Debat’, de Tele 7 Safor i Ràdio Gandia, ha dedicat un dels programes a parlar sobre poder públic i cultura. A pesar dels torns marcats i cronometrats (el temps del programa és el que és) i el passeig per la supefície en algun cas, el tema és sense cap mena de dubte interessant i el document mostra com el món de la cultura és vist sovint des de la política com una ferramenta subvencionable a l’espera d’una contraprestació. Hi té cabuda allò més important, l’esperit crític i lliure?\nQuaranta minuts de programa. Això sí, crec que val la pena per començar a parlar-ne. Què en penseu?\nAquesta entrada s'ha publicat en Mirades, sobre gestió cultural i s'ha etiquetat amb cultura, Gandia, Safor el desembre 15, 2013 per admin.


Última hora : La IGP Llonganissa de Vic dobla la seva producció el 2014 - carndeporc.cat, el web de la indústria càrnia\nLa IGP Llonganissa de Vic dobla la seva producció el 2014\nLa IGP ha publicat les dades de producció corresponents a 2014, que reflecteixen un creixement del 119%.\nDijous 22 gener 2015 (fa 3 anys 5 mesos 28 dies)\nEl Consell Regulador de la Llonganissa de Vic ha fet públiques les dades corresponents al consum de contraetiquetes de la IGP corresponents al 2014, que donen com a resultat final una xifra de 398.203 unitats comercialitzades, per 181.873 que es van vendre el 2013, dada que suposa un increment del 119%, registre molt positiu tenint en compte la situació econòmica actual.\nUn dels aspectes que ha contribuït a aquest creixement ha estat la bona acceptació del producte en la distribució moderna, ja que el 65% de la seva producció s’ha destinat a aquest sector. Dintre d’aquest canal, el format llescat de la llonganissa ha crescut notablement amb un increment de la seva demanda del 142%, assolint les 203.400 unitats per 83.800 del 2013, gràcies a la bona acceptació que té aquest producte entre els consumidors.\nEl secretari del Consell Regulador de la IGP, Josep Collado, ha comentat “aquests bons resultats evidencien l’èxit d’un producte que compagina la seva inqüestionable tradició amb un òptim encaix amb els hàbits nutricionals de consum de la societat actual. Així mateix, la decidida aposta per garantir la qualitat i pels nous formats de comercialització han contribuït a aquests bons resultats del producte”.\nDijous, 22 de gener de 2015/ IGP Llonganissa de Vic.\nEspanya finança la promoció de productes agrícoles23-gen-2015 fa 3 anys 5 mesos 27 dies\nXina: venda de carn de porc contaminada21-gen-2015 fa 3 anys 5 mesos 29 dies


La guanyadora de 5 premis Gaudí "Sis dies corrents" arriba al Teatre Casal Cultural. — Ajuntament de Sant Fruitós de Bages\nLa guanyadora de 5 premis Gaudí "Sis dies corrents" arriba al Teatre Casal Cultural.\nLa guanyadora de 5 premis Gaudí "Sis dies corrents" arriba al Teatre Casal Cultural. La pel·lícula Sis dies corrents, de la directora catalana Neus Ballús, serà el film que es podrà veure aquest mes de març a Sant Fruitós de Bages en el marc del Cicle de Cinema Gaudí. https://www.santfruitos.cat/actualitat/noticies/la-guanyadora-de-5-premis-gaudi-sis-dies-corrents-arriba-al-teatre-casal-cultural https://www.santfruitos.cat/actualitat/noticies/la-guanyadora-de-5-premis-gaudi-sis-dies-corrents-arriba-al-teatre-casal-cultural/@@download/image/CARTELL CICLE GAUDÍ 6 DIES CORRENTS.jpg\nLa pel·lícula Sis dies corrents, de la directora catalana Neus Ballús, serà el film que es podrà veure aquest mes de març a Sant Fruitós de Bages en el marc del Cicle de Cinema Gaudí.\nAquesta pel·lícula ha estat guardonada a l'edició d'enguany dels Gaudí amb 5 premis, entre ells millor pel·lícula i millor direcció.\nBasada en situacions i personatges reals, ens relata el dia a dia de la vida d'en Moha, en Valero i en Pepe, treballadors d'una petita empresa de fontaneria i electricitat a la perifèria de Barcelona.\nDurant una setmana en Moha, el més jove, haurà de demostrar que està preparat per substituir a en Pep que es jubila. Però en Valero considera que en Moha no té el perfil adequat i dubta que els clients acceptin a un treballador marroquí a casa seva.\nLa projecció serà el diumenge 27 de març a 2/4 de 7 de la tarda. Les entrades es poden comprar a partir de 3 € a https://entradas.codetickets.com/entradas/ajuntamentsantfruitos?lang=es_ES


CASA AMB JARDÍ: EL OCÉANO AL FINAL DEL CAMINO.\nBellesa, terror, memòria, màgia.\nAquests són alguns dels ingredients que fa servir el brillantíssim Neil Gaiman per construir la seva nova novel·la, The ocean at the end of the lane. S'està parlant molt sobre el retorn de Gaiman a la literatura per adults però en realitat el nostre autor es mou sempre entre fronteres, entre la realitat i la fantasia, el somni i la vigília, la vida i la mort. De manera que no sempre resulta fàcil dividir la seva obra en novel·la juvenil o novel·la per adults. I això és perquè Gaiman escriu comdemnadament bé i ens ofereix bones històries, inquietants, al límit de la normalitat benpensant (segurament per això una joia de llibre com Neverwhere s'ha prohibit fa poques setmanes a Nuevo México per contingut immoral) I la bona literatura està pensada per a bons lectors, independentment de la seva edat.\nGaiman es mou amb la mateixa facilitat en el territori de la novel·la gràfica (només The Sandman justificaria la seva existència), el guió cinematogràfic, els contes infantils (Fortunately, the milk és l'última, meravellosa i delirant història infantil que ha publicat i que es podrà trobar en castellà en poques setmanes) i la novel·la per adults. Sempre amb aquell punt inquietant i fosc, com si els millors contes de fades victorians, els que ens fan estremir i mirar sota el llit abans d'anar a dormir, s'haguessin traslladat a la nostra època.\nThe ocean at the end of the lane és la història de totes les foscors i els monstres que ens acompanyen al llarg de la nostra vida. El protagonista recorda un moment dramàtic de la seva infantesa en què criatures malignes es desperten per devorar-lo a ell i a tot el seu món. Una espècie de Mary Poppins tremendament sàdica i gore s'instal·la a casa seva i la peculiar família de dones que viu en la granja al final del camí l'ajudaran a enfrontar-se amb el terror primigeni. Dones que juguen amb el temps i amb l'espai, que han estat allí des de sempre i que sempre estaran, que l'ajuden a recordar i a sobreviure. Fins a les últimes conseqüències.\nLa mort, el dolor, el terror, la vida entre fronteres, els marges de la realitat i dels malsons, aquella sensació de caminar entre boires tan familiar quan llegim Gaiman... Tot això i més és el que s'amaga en l'oceà al final del camí que recorre el nostre protagonista per buscar la salvació.\nSi la troba o no... en fi... estem parlant de Neil Gaiman així que no hi ha una única resposta vàlida.\nThe Ocean at the end of the lane es pot trobar traduïda al castellà per Mónica Faerna i publicada per Roca Editorial des de fa poques setmanes.\nPublicat per Júlia Zabala a 20:30\nEtiquetes de comentaris: contes de fades, literatura anglesa, Neil Gaiman\nEstà molt guai aquest llibre! Molt de l'estil d'en Gaiman!\n27 d’octubre de 2013, a les 21:12\nPues parece muy interesante este libro. Una critica muy buena\n2 de novembre de 2013, a les 10:53


Departament de Matemàtiques | Institut Martí Humà\nDepartament de Matemàtiques29/05/20\nUs volem deixar un vídeo de presentació de la matèria de Matemàtiques i Matemàtiques aplicades a les Ciències Socials de 1r i 2n de BAT:\nProbabilitat, casualitat i estadística. Tres conceptes lligats a la vida i a les matemàtiques. Durant la jornada de portes obertes el Departament de Matemàtiques va proposar un repte basat en aquests tres conceptes i així posar en valor la importància d’aquesta matèria en els aspectes… Llegeix més»\nV Concurs fotografia matemàtica\nDepartament de Matemàtiques14/04/20\nUn any més el nostre centre vol apropar el món matemàtic a tot allò que ens envolta. Aquest any el nivell de les fotografies que ens heu enviat ha estat excel·lent, mostra del compromís que l’alumnat manifesta amb les activitats que proposa el centre. Sols… Llegeix més»


Subtitucions des del primer dia i a 1 de setembre! - CCOO Educació Pública Subtitucions des del primer dia i a 1 de setembre! - CCOO Educació Pública\nHome > TOP_Pública > Subtitucions des del primer dia i a 1 de setembre!\nSubtitucions des del primer dia i a 1 de setembre!\nFa justament un any els sindicats de l’educació pública “acampàvem” al\nDepartament d’Ensenyament per exigir les substitucions des del primer dia i des de l’1 de setembre. Després d’un procés de negociació el 31 de gener CCOO, USTEC i UGT signàvem un acord amb el compromís del Departament de que es “cobririen des del primer dia les substitucions derivades de llicències i permisos amb una durada prevista de més de 7 dies i des de l’1 de setembre”.\nEntre avui i demà es duran a terme els nomenaments telemàtics que han de donar cobertura a aquestes substitucions. El Departament ens confirma que es nomenaran només les substitucions de jornada sencera (més les vacants de jornada sencera i de mitja jornada pendents d’adjudicar)al·legant problemes tècnics pel gran volum de nomenaments a realitzar. CCOO hem demanat al Departament que solucioni aquests problemes tècnics per poder assignar immediatament totes les substitucions comunicades anteriorment al 30 i 31 d’agost (mitges jornades, terços...) i donar compliment a l’acord signat el 31 de gener.\nPublicat per . a 30.8.17\nItem Reviewed: Subtitucions des del primer dia i a 1 de setembre! Rating: 5 Reviewed By: .


Una vintena de cooperants se'n tornen al Sàhara, tot i l'amenaça d'un "segrest imminent"\nEl ministre Margallo ha assegurat que té indicis "certs i imminents" d'un segrest per part de grups terroristes del nord de Mali, però un grup de cooperants ha anunciat que tornarà a Tindouf el 7 d'agost\n3 min. Madrid 30/07/2012 18:50\n260x366 Arribada dels cooperants repatriats aquest dilluns a la base aèria de Torrejón de Ardoz, a Madrid. / MINISTERI D'AFERS EXTERIORS / EFE Arribada dels cooperants repatriats aquest dilluns a la base aèria de Torrejón de Ardoz, a Madrid. / MINISTERI D'AFERS EXTERIORS / EFE\nEl govern espanyol ha assegurat aquest dilluns que va decidir la repatriació dels cooperants espanyols als campaments de refugiats saharauis de Tindouf perquè tenia informació d'un segrest imminent, una amenaça que no impedirà el viatge que la setmana que pensen fer a la zona una vintena de cooperants.\nHa estat el ministre d'Afers Estrangers, José Manuel García-Margallo, qui, en roda de premsa, ha tornat a justificar la decisió de repatriar els cooperants: "Puc garantir –ha dit– que sabíem que es produiria aquest segrest. Els indicis que tenim són certs i imminents". Un aclariment que ha arribat després dels dubtes suscitats del Front Polisario i d'associacions solidàries amb el Sàhara, que han arribat a interpretar la repatriació com una operació d'imatge del Govern.\nEl titular d'Exteriors ha assenyalat que les dades recollides pels serveis d'intel·ligència espanyols i d'altres països apuntaven a un segrest per part de grups terroristes procedents del nord de Mali, i ha confiat que la retirada sigui temporal.\nVint se'n tornen la setmana que ve\nAquesta és la intenció de les associacions prosahrauis, que ja preparen un viatge de vint cooperants a Tindouf el dia 7 d'agost, segons ha anunciat el coordinador de CEAS Sàhara, José Taboada. En el viatge es lliurarà ajuda humanitària i no estava previst en principi, però Taboada ha explicat que es fa en resposta a l'"acció greu" del Govern i a la "por que s'està intentant crear a la societat espanyola" perquè no visiti els campaments.\nTambé el president de Mundu Bat, Iñaki Markiegi, ha avançat que cooperants d'aquesta organització no governamental tornaran el 10 d'agost a Tindouf, i alhora ha qualificat de "desconcertant" la justificació del Govern.\nDavant d'aquests anuncis, Margallo, després de recordar que hi ha hagut, des del 2007, 14 espanyols segrestats a l'Àfrica, ha assenyalat: "Poden tornar si volen, però han de saber que qualsevol cosa que els passi els afectarà a ells i a tots els espanyols". Ha subratllat, però, que l'executiu segueix mantenint el mateix compromís amb el poble saharaui i ha recordat que Espanya segueix sent el primer donant d'ajuda a la zona.\n"No per saharauis valen menys"\nActualment només hi queda un únic espanyol, José Orpesa, que ha decidit seguir en els campaments malgrat l'advertència del Govern i ha explicat que va haver de signar un document eximint el govern de tota responsabilitat sobre la seva persona o els seus béns. Al seu bloc ha precisat que no és als campaments com a cooperant, sinó com a periodista, i ha escrit: "No canvio ni una mica la meva idea. Vaig decidir venir i decidiré tornar a Espanya sota la meva única responsabilitat. No es tracta ni d'una aventura , ni de 'turisme colonitzador', simplement de la meva vida".\nLa insistència del govern espanyol en les raons d'aquesta decisió no ha convençut el Front Polisario. El seu delegat a Espanya, Bucharaya Beyun, ha assenyalat que si tenia indicis d'un segrest imminent ho hauria d'haver comunicat a les autoritats saharauis per augmentar la seguretat no només dels espanyols, sinó també dels mateixos saharauis. "No per ser saharauis valen menys", ha recalcat Beyun, qui no entra en consideracions sobre si és creïble o no el que diu el govern, però sí que insisteix a lamentar la falta d'informació i que es traslladi una imatge negativa de la situació als campaments, que creu que està sent aprofitada pel Marroc.


Posicionament respecte a la platja per a persones amb gos prevista a Barcelona – # JoTambeSocBarcelona\nPosicionament respecte a la platja per a persones amb gos prevista a Barcelona\n13 Abril, 2016 espaigosbcn\nRespecte a la proposta de l’ Ajuntament de Barcelona d’ establir una platja per a gossos al barri de Sant Martí a partir del mes de Juny de 2016, i pel que fa a les iniciatives que s’ han endegat en contra, la Plataforma espaigosbcn manifesta el següent :\nPuntualitzar que no es tracta d’ una “platja per a gossos”, sinó per a persones amb gos, que és diferent.\nEl litoral de la ciutat de Barcelona no és un espai exclusiu ni dels veïns dels districtes que hi limiten ni de cap col·lectiu de persones específic. És un espai públic guanyat fa relativament pocs anys per a gaudi de TOTA la ciutadania. Espai el manteniment del qual és possible gràcies, en gran part, als impostos que paguem TOTES les persones que vivim a Barcelona, amb o sense gos. Naturalment, les persones amb gos no pretenem que s’ estableixi una platja per al nostre ús particular, sinó que, en un espai concret i delimitat, ens hi puguem estar amb els nostres animals de companyia. Evidentment, qualsevol persona que hi vulgui accedir hi serà benvingut/da encara que vagi sense gos!\nEls i les ciutadans i ciutadanes que convivim amb un gos, paguem els mateixos impostos i tenim el mateix dret que la resta a gaudir de la platja amb els nostres animals de companyia, en una ciutat que s‘ autoanomena “Amiga dels Gossos”.\n1200m2 de platja en realitat és un espai força reduït si tenim en compte la quantitat de gossos censats a la ciutat ( entre 100.000 i 164.000, segons la font) que suposa habilitar un 0,65% de la franja de platja de Barcelona per a un 15% de la població. No creiem que hagi de ser motiu per oposar-s’hi.\nUtilitzar l’ argument de la higiene de la platja per oposar-se al projecte, ens sembla que és fer demagògia. A la sorra hi ha molta brutícia generada per l’ ésser humà, en forma de burilles de cigarreta, hams de pescadors, papers, llaunes, etc. I, a l’ aigua, fins i tot hem pogut ensopegar amb excrements, preservatius i alguna compresa. Sense oblidar les rates mortes que, de vegades, també podem trobar a la sorra. De fet, quan la sorra de la platja està més neta és durant l’ hivern…que és quan hi van les persones amb gos per a que jugui i corri. Entenem que, igual que a la resta de la ciutat, les persones que utilitzin aquesta futura platja amb els seus gossos hauran de recollir- ne els excrements, i vetllar per tal que no molestin a la resta d’ usuaris/es.\nPrevious postEs convoca una reunió informativa de la Plataforma el proper 19 de març\nNext postResum reunió informativa respecte al pla pilot d’ ubicar una platja per a persones amb gos al districte de Sant Martí. Platja de Llevant.


Dilluns que ve està prevista la reobertura de terrasses d’hostaleria i restauració de Finestrat – Ayto. de Finestrat\nDilluns que ve està prevista la reobertura de terrasses d’hostaleria i restauració de Finestrat\nBRICOMART reactiva el procés de selecció de personal per a la seua nova botiga de Finestrat\nPublicado por Valencia Finestrat en 11/05/2020\nCOM A MESURA DE SUPORT L’AJUNTAMENT NO COBRARÀ LA TAXA PER OCUPACIÓ DE TAULES I CADIRES EN TERRASSA\nDilluns que ve, 11 de maig, i si s’autoritza per part del Ministeri de Sanitat del Govern Central l’entrada en la Fase 1 de la desescalada, reobriran les terrasses dels establiments d’hostaleria i restauració a Finestrat. Les normes generals d’aquesta reobertura estableixen, entre altres mesures, la separació mínima de 2 metres entre taules i no permet accedir a l’interior de l’establiment excepte per a anar al bany i d’un en u.\nL’alcalde, Juan Francisco Pérez, va explicar que després de mantindre diverses trobades amb restauradors de la localitat i després de reunir-se amb els regidors i tècnics municipals de les àrees implicades “hem assentat les bases per a coordinar la reobertura de les terrasses a partir de dilluns que ve, 11 de maig, respectant en tot moment les directrius marcades des del Govern Central”. “Per a ajudar-los en aquesta situació tan difícil que estan vivint els empresaris hostalers i restauradors”, va afegir l’alcalde, “anem a deixar-los exempts del pagament de la taxa per ocupació de taules i cadires. És un gest perquè, a poc a poc, puguen anar reactivant la seua activitat empresarial que, desgraciadament, s’ha vist tan afectada per la crisi del covid19”.\nNovetat horària a la Cala: terrasses des de les 12:30 hores.\nTots els anys amb l’arribada de l’estiu el consistori habilita una zona de vianants nocturna a la Cala, des de la Travessia Marina Baixa fins a la coneguda com a Plaça de l’Àmfora. En aqueix tram els establiments podran col·locar taules en les condicions establides amb la novetat de l’horari que s’aplicarà des del migdia, és a dir, de 12:30 a 23:59 hores. “Tots els estius habilitem aqueixa zona de vianants de la Cala en horari de sopars. No obstant això, com a mesura de suport a l’empresariat de la zona hem avançat la conversió en zona de vianants a aquest dilluns, 11 de maig, i també l’horari perquè serà des de migdia”. Una altra mesura de suport aprovada per ordenança recentment és l’ampliació de l’espai de terrassa en cas d’existir acord amb la propietat contigu. “Abans només es podia ocupar amb terrassa l’espai frontal de cada establiment. No obstant això, ara també es podria posar taules davant de la propietat contigu sempre que hi haja una autorització expressa”.\nAquesta reobertura anirà acompanyada per un Pla de Desinfecció diari per part de les brigades municipals de serveis tècnics “perquè nostra prioritat és garantir la seguretat de tota la ciutadania”. En la reunió celebrada ahir per l’alcalde, Juan Francisco Pérez, amb la regidora d’Empresa, Donna Rebecca Plummer, l’edil de Seguretat, Mª Dolores Viudes, l’Inspector Cap de la Policia Local, Agustín Rubio i l’enginyer tècnic municipal d’Obertures, José Ángel Llorca també es va acordar que les condicions de l’ocupació seran revisables al mes. “En la mesura que evolucione la desescalada i la possible arribada de turistes des d’altres províncies cada mes anirem actualitzant les mesures d’ocupació, sempre davall les directrius sanitàries establides des del Govern Central per la crisi del covid-19”.\nQuant a les mesures d’higiene i prevenció en la prestació del servei en terrasses haurà de complir-se en tot moment la normativa de seguretat establida en l’article 13 del BOE núm. 123 de 3 de Maig del 2020 capítol IV. Es tindran en compte també les Mesures d’higiene i/o de prevenció per al personal treballador establides en l’article 14 del mateix BOE. L’incompliment d’aquestes mesures podrà ser denunciat per infraccions la mínima del qual quantia és de 601€.\nEn tot cas, aquestes mesures depenen de la autorització del Ministeri de Sanitat a passar a la fase 1 de la desescalada en aquesta zona, la qual cosa es coneixerà en les pròximes hores.


idealizalaluna: em rendeixo\nEm rendeixo, deia el nen, tot onejant a la freda brisa el paper de cuina que embolcallava l'entrepà de l'esmorzar. La quitxalla actual no juga a la aixerranca ni al cuit i amagar, ara reprodueixen el joc dels polítics i els del poble.\nEls nens polítics cercaven als nens proletaris i aquests havien d'estar paralitzats al més mínim contacte. No pas com l'un dos tres pica-paret que després es tornen a moure. El nen ciutadà tocat per un nen polític havia d'estar mut i quiet tota l'hora del pati, i a més a més havia d'entregar en custòdia al nen polític el seu entrepà.\nEl nen entregà l'entrepà tot somiquejant, i esmaperdurt restà quiet tota l'hora del pati, en un racó, veient com els seus companys corrien i corrien esglaiats per no patir la mateixa sort.\nEl misteri inextricable d'aquest joc, és que, els nens podien fer una aliança en contra dels polítics. Si un grup de cinc nens encerclava un nen polític, tot i agafant-se de les mans, el polític havia d'estirar-se al terra, fer 100 flexions o més, fins que acabés l'hora del pati, i el millor de tot és que havia d'abonar tots els interessos dels entrepans recaudats a tots els nens del pati, i a més a més, portar un entrepà cada dia al nen que passi més gana , cada dia i cada dia fins al dia de la graduació escolar.\nTant de bo tots els polítics passin l'esbarjo fent cent flexions. Perquè no ens hi posem tots plegats, a encerclar els polítics i els banquers???\nRetorno a l'infància, doncs era a l'època on no entenia res d'interessos, ni bancs ni de retallades ni molt menys d'atur o de crisi, eren altres temps quan, paradoxalment, només necessitava un entrepà i un pati, per gaudir de l'esbarjo. És clar que llavors, jugàvem a moros i cristians.\nEnviat per flapi a dissabte, de març 03, 2012


Explosió cultural - Manjaria\nManjaria » Vinaria » Música y vino » Explosió cultural\nEs repeteix sovint: el vi és cultura. Podem afegir: En Pere Calafat de Jaume de Puntiró (Santa Maria) és una explosió cultural. Si el vi necessita un relat que motivi l’interès dels consumidors, en Pere construeix aquest relat amb dedicació constant, obsessió d’artesà, imaginació d’artista i sensibilitat cultural. Cada mes una activitat al seu celler, de qualsevol camps: música, teatre, literatura o excursionisme o el que sigui. La qüestió és reunir cada mes els seus fidels en torn a la cultura i a una copa de vi. Vi i cultura, cultura i vi de la mà.\nReunits a una terrassa de Porto Colom ben enfront del mar amb les delícies gastronòmiques que ha preparat en Pere, en Pere Calafat i el seu germà Bernat ens presenten el seu vi Amic Amat, de clares referències lul·lianes i ens parlen de la darrera activitat cultural preparada: Poesia al vinyet, poesia, música i vi entrelligats. Si no fos conegut pel vi ho seria com a agitador cultural. A cada anyada de vi prepara l’Amicamat, cada any diferent, sense cap relació amb l’anterior, pot ser blanc, rosat o negre, segons per on hagi deixat volar la seva imaginació de cellerer poeta. El que ens presenta està fet de moscatell en un 100%, de color nítid, groc suau, extraordinàriament aromàtic, de sabor amable, afruitat. Es podria qualificar de vi didàctic. Si hom vol reconèixer per sempre més el que és un vi fet a partir de moscatell, que tasti aquest i serà molt fàcil guardar-lo a la memòria per diferent, contundent i exquisit.\nLa notícia de la mort recent del gran Joao Gilberto ens portà a suggerir el tema Aguas do Março, que cantà i enregistrà repetidament, sempre amb idees noves i que també cantaren altres grans de la música brasilera com Tom Jobim i Elis Regina\nI amb tant bones vibracions el concert va fluir amb facilitat. En efecte, la notícia de la mort recent del gran Joao Gilberto ens portà a suggerir el tema Aguas do Março, que cantà i enregistrà repetidament, sempre amb idees noves i que també cantaren altres grans de la música brasilera com Tom Jobim i Elis Regina.\nLa frescor de l’estiu ens portà al músic espanyol del renaixement, Mateo Flecha, el Vell i a una de les seves “Ensaladas”. El coneixem com “El vell” per diferenciar-lo del seu nebot, “el Jove”.\nEl tema de jazz Take five, que donà a conèixer per tot el món el quartet del pianista Dave Brubeck també ens va venir al cap. Sempre en la versió en la qual hi ha el bateria Joe Morello interpretant un “solo” antològic.\nNo podia mancar Bach, i en aquest cas ens sortí a camí a través de la seva Xacona per a violí sol. Una autèntica obra mestra i que és un moviment de la seva segona partita per a violí sol.\nPer acabar Henri Salvador i Il fait dimanche:\nIl fait dimanche et tous les jour\nC’est la revanche de l’amour


THE SOUL JACKET – Festival Internacional Blues de Cerdanyola\nMolts anys i alguns canvis de formació s’han succeït des de que sis músics a mig camí entre Vigo i Nigrán (Pontevedra) es van ajuntar en un soterrani cap al juliol del 2004 per tocar un grapat de cançons inspirades pel so del Rock&Roll americà i britànic de principis dels 70. Actualment la banda la formen Jorge Mizer i Guillermo Gagliardi a les guitarres, Jann Zerega al baix Fender, Xabier Vieitez a les tecles, Mauro Comesaña a la bateria i Toño López a la veu principal.\nDesprés de gravar algunes demos que els van portar als podis de nombrosos concursos. El 2012 viatgen fins els estudis Guitartown de Hendrik Röver (los Deltonos) per gravar, en només deu dies i a la manera antiga, el seu primer àlbum: Wood Mama, un viatge d’onze pistes pels camins de la música americana d’arrel, amb un sol reverberant i càlid.\nEn un gir inesperat, el 2014 la banda aconsegueix derivar el mur del “difícil segon àlbum” amb un doble LP que titulen Black Cotton Limited. Amb aquest nou disc, The Soul Jacket despleguen un ampli imaginari de Rhythm&Blues enganxós, amb llargs passatges instrumentals, complexes harmonies vocals i fins i tot tonades de taberna marinera per cantar a ple pulmó. Després de dos anys de gira exhaustiva per Espanya i alguna incursió a l’estranger, la banda es pren un descans per gravar una altra peça de música artesanal, l’EP de quatre temes Soul BBQ1 (2016). L’any següent la banda viatge de nou a Guitartown Recording Studios per gravar el seu tercer àlbum: Untitled/Volumen III (2017).\nPlastic Jail (autoeditat el 2018) és el darrer àlbum de la banda gallega. Amb aquesta nova gravació, una vegada més a la manera tradicional, The Soul Jacket arriba a la maduresa, però sorprenentment ho fa reinventant de manera revolucionària aquella fórmula inimitable de Rhythm&Blues, Rock&Roll i Southern Soul amb el que ja van sorprendre a crítica i públic en el seu aclamat debut de 2011.


Menja de Bacallà: Hummus acompanyat amb el tahi\nHummus acompanyat amb el tahi\n1 de gener de 2014\nL'hummus - amb àrab significa senzillament, cigrons- és un plat molt popular per a tots els paisos del Orient Mitjà, i també paisos com; Grecia, Israel, Palestina, Xipre... encara que pot variar els continguts i productes depenent del país, la base principal, són els cigrons, (400 grams) aquets es desfan amb una batedora eléctrica, junt amb un parell d'alls, acompanyat amb els suc de mitja llimona, s'afegeix dues culleredetes de sésam, que abans torrarem a la paella desprenen una olor molt carecterística d'aquesta llavor, l'hi afegirem el suc dels cigrons, unes 3 o 4 cullerades, el tahí, que està fet amb el sésam torrat -un parell de culleredetes- i bé podem col.locar-hi, oli de llavors, aigua, o bé oli d'oliva, (jo l'he posat oli d'oliva) i després espécies com ara; el comí, coliandre... posant-l'hi una pessigada al gust (jo l'he posat una pessigada de comí).\nUn cop està acabat, ho posarem a sobre d'un plat donant-hi voltes amb una cullera o llengua de gat, per tal de donar-l'hi una gràcia al plat, acompanyarem amb quatre cigrons que haurem reservat i un rajolí d'oli d'oliva per a sobre, junt amb unes fulles de julivert, per acabar d'adornar el plat.\nEl Tahí, és una pasta feta a partir de les llavors de sésam, el color que desprén és degut a l'oli que deixa anar les llavors del sésam, que s'acompanya amb unes culleradetes d'oli d'oliva, per donar-l'hi la consistència que l'hi volguem donar, junt amb una pessigada de sal.\nAcompanya molt bé -a part del hummus- amb unes brotxetes de carn, ensalades, per untar el pa, per acompanyar les croquetes de cigrons o faves conegudes també amb el nom de falafels , i també el puré d'albergínies, conegut amb el nom de babaganuch.\n... que vagi de gust¡¡)\npublicat per Josepb a les 18:42\nQue bo l'hummus que t'ha quedat, el provaré!\n1 de gener de 2014 a les 21:34\nJo el faig molt l'hummus a casa i queda boníssim!! És un plat ben complet i fàcil! T'ha quedat perfecte!\n3 de gener de 2014 a les 12:00\nMaría Àngels; Un plat fàcil de preparar i de molt fàcil menjar, acompanyat amb; pa de pita, bastonets, untat amb pa, per acompanyar les carns...\nSi el fas, ja m'ho diràs¡¡\nSalutacions María Àngels¡¡ :O) :O)\n7 de gener de 2014 a les 22:53\nNeus; Com molt bé dius Neus, un plat complet i fàcil de fer, per acompanyar infinitat d'altres plats.\nSalutacions Neus¡¡ :O) :O)\n7 de gener de 2014 a les 22:57\nMandonguilles amb mongetes (or i plata)\ntortell de reis amb poesía


De Palau al pont Trencat - senderisme autoguiat\nAquest itinerari a Santa Mª de Palautordera, una de les portes del Parc Natural del Montseny, ens acosta fins el Pont Trencat al terme de Sant Celoni. Copsarem la magnitud i el caràcter agrícola de la vall de La Tordera, gaudint de la frescor dels ambients riberencs i fontinals. Les vistes ens marxen cap el Montnegre primer i el Montseny amb el Turó del l’Home després, quan fem la tornada. Cal parar atenció en les masies disperses, moltes d’elles catalogades com a bé d’interès local.\nEstà marcat amb senyals de color negre.\nTraçat còmode, principalment pista agrícola.\nArribant al Riu Sec, val la pena seguir fins el Pont Trencat.\nForta pujada arribant a Can Pagà. (no hi ha alternativa)\nTot i passar per dues fonts. No es garanteix la qualitat sanitària de l’aigua, per no estar tractada.\nTenir el màxim de respecte pels camps i amb el bestiar.\nEvitar fer aquest itinerari poc després d’haver plogut.\nEl tram de sortida, el barri de Moixerigues i el tram d’arribada, són urbans. Cal extremar les precaucions amb cotxes.\nMolta part de traçat és per pista agrícola, per tant, també us podeu trobar algun vehicle que va als camps.\nLa llera del Riu Sec, es plena d’ortigues. Si les toqueu amb la pell, fa molta coïssor.\nHavent plogut, hi ha trams que poden estar molt enfangats.\nCamí vora el riu amb possibilitat d’estar enfangat.\nLa pujada a Can Pagà, amb el terreny enfangat pot ser un calvari.\nLes fonts són llocs agradables per fer un descans i fins i tot un àpat.\nA la Font dels Enamorats hi ha fins i tot taules.\nTrobarem plafons de la volta cicloturista a Palau.\nEns podem acostar a veure l’antiga fabrica de cartró de Can Guarro (Catalogada com a Bé de Protecció Urbanístic). Agafem el trencant just en arribar a la depuradora a l’esquerra.\nLes Masies de Can Tresserres i Can Carreres, els Plàtans de la Font dels Enamorats, la Font dels Enamorats, entre d’altres, són Bens Catalogats d’Interès Local.\nQuè veure a: De Palau al pont Trencat\nEns trobem damunt la plana fluvial de la Tordera, sent aquesta, la principal conca receptora on van a parar totes les altres rieres i torrents com el de Reguissol, o el Sec. Els materials que la\nEstem travessant una franja de bosc confinada dins els terrenys pendents entre la plana de la Tordera i Can Pagà a dalt. És un alzinar probablement carbonejat temps enrere degut a les petites\nFont Fresca. Meandres\nL’aigua és abundant a Palau, hi ha 26 fonts. Per la seva situació, deu recollir aigua del sector superior de Can Paga, que drena per infiltració al freàtic de la Tordera. Trobem una bassa que permet\nAl llarg del terme de Palau, de tant en tant, ens trobem arbres que són testimoni del temps i de les penúries que han travessat els boscos existents. Són dos grans Alzines sureres (Quercus suber) ,\nResseguim el curs del Riu Sec amunt fins arribar a aquesta font. Les plantacions d’arbres com els plàtans i els pollancres, asseguren una bona ombra. Ha desaparegut la vegetació autèntica de ribera.\nMolí Pedrenyal Vell\nMasia de carener perpendicular a la façana de teula àrab amb ràfec doble, que consta de planta baixa i pis. Antigament era un molí, per això està ubicada a tocar del riu. Els murs són de paredat i\nFabrica de cartró i sureda.\nFàbrica de paper i cartolines d’en Lluís Guarro Casas fundada el 1779. Can Guarro. L’edifici principal està format per tres cossos. El més gran té la coberta a dues vessants de teula àrab i consta de\nQuè fer: De Palau al pont Trencat


La Sensació : Cesc Fábregas, nou equip i nova xicota\nCesc Fábregas, nou equip i nova xicota\nAl Barça li ha costat el seu fitxatge 40 milions d'euros, però a Daniela sembla que res li ha costat conquerir l'amor del futbolista Cesc Fàbregas. La parella del jugador, una libanesa mare de dos fills, ha fet que el barcelonista no només s'estreni equip aquesta temporada, sinó també una nova relació.\nSegons ha publicat la revista Diez Minutos, l'esportista ha estat vist amb la seva nòvia, Daniela Seeman, en els paratges de la Costa Blava abans de incorporar-se al Barcelona, el seu nou equip després que el club pagués l'Arsenal 40 milions d'euros.\nVa ser precisament quan estava en l'equip britànic quan Cesc es va dur a Anglaterra la seva nòvia espanyola, Carla, a qui va conèixer quan ella tenia 17 anys i ell, 16. Amb ella va mantenir un festeig de set anys, fins que el passat mes de maig van trencar.\nNo obstant això, Cesc, de 24 anys, no va trigar molt a refer la seva vida sentimental, ja que de seguida va iniciar una relació amb Daniela, de 36, amb la qual ha viatjat a Jakarta i Bali, a més de a la Costa Blava.\n#ARXIU #COR #esports #lasensacio


5 consells per a aconseguir seguidors en Instagram - Artículo | CEEI Castellón | EmprenemJunts\n5 consells per a aconseguir seguidors en Instagram\n... i mantindre’ls.\nLa nostra col·laboradora Isabela, especialista en màrqueting, ens regala este article en el nostre bloc sobre cómo conseguir seguidores en Instagram, la coneguda xarxa social, i passe a replicar-lo ací perquè qualsevol mètode de promoció de la nostra empresa sempre és benvingut...\nLes xarxes socials hui dia són el millor mètode per fer conéixer la teua empresa o producte i captar nous clients. Una de les millors xarxes social per donar-se a conéixer i arribar a un gran públic és Instagram. Esta xarxa social, amb més de 500 milions d’usuaris, ofereix diversos avantatges que altres xarxes social no ho fan, a més de ser una de les favorites en el panorama actual juntament amb Twitter. Ací et deixe 5 consells per a augmentar els teus seguidors en Instagram que et resultaran útils.\n1 – Fes que els teus seguidors se senten especials.\nAixò probablement siga el millor consell que pugues rebre per aconseguir més followers en Instagram. Quan et deixen comentaris, respon! Organitza concursos en els quals els teus usuaris puguen participar. Fes preguntes i deixa que et deixen la resposta en els comentaris. Simplement interactua amb ells i no et centres només en els posts.\n2 – Crea contingut únic\nTindre bon contingut en els teus posts farà sens dubte que aconseguisques més followers en Instagram. Tot i que vendre el teu producte està bé i hi introduiràs posts per això, no significa que no has de tocar altres continguts. Oferir un contingut variat i interessant als teus seguidors farà que més gent conega el que ofereixes, a més de fer el teu Instagram més amé per als teus followers actuals.\n3 – Una biografia que cride l’atenció\nLa teua biografia estarà davant de TOTHOM en punxar sobre el teu perfil. Serà el primer que llisquen i allò que els farà punxar sobre el botó de subscriure's. Cuidar la teua biografia i saber exactament què posar en els 150 caràcters és molt important en obrir el teu perfil. Utilitza paraules relacionades amb el teu producte o els teus servicis posades en un context que cride l’atenció.\n4 – Usa hashtags, tags i interaccions\nUsar Instagram no es bassa només en publicar imatges per triomfar i arribar a més gent. Usar els hashtags adequats en les publicacions és molt important en Instagram. Usa hashtags populars però al mateix que estiguen relacionats amb el teu post i, òbviament, el teu producte. Al mateix temps, crear el teu propi hashtag seria una gran idea.\nRecorda etiquetar les persones en els teus posts, sobretot al principi, quan les comptes encara no han crescut. Etiqueta altres persones que oferisquen els teus servicis, així com comptes motivacionals, famosos...\nDeixar comentaris en publicacions de persones reconegudes o grans instafamous farà que algun es fixe en el teu perfil i hi entre. Això també passa amb els «m’agrada». Per tant, recorda deixar un bon comentari i algun «m’agrada» en fotos amb prou popularitat entre usuaris. Tot això farà que tingues més followers en Instagram.\n5 – Documenta’t sobre màrqueting en social media i forma’t\nLlegir, investigar i aprendre. Per això existeixen múltiples llibres relacionats amb el tema, tot i que és veritat que no tots són fiables, encara que fent xicotetes recerques trobaràs els adequats. Alguns llibres són molt bons, i per això et deixe esta recopilació:\nTambé, com he fet menció, formar-te en Instagram és molt important. Existeixen cursets que te’ls ofereixen experts en la matèria. Un dels millors sobre Instagram és el que està disponible en http://wolfmillionaire.com/ Només entrant en el seu Instagram (@wolf_millionaire) podràs apreciar com van els seus estudiants.\nAra que ja tens unes bases, és hora de començar i vore com t’hi desenvolupes. Bona sort!\nNo oblides visitar-nos en el nostre bloc! Allí trobaràs ajuda en la definició i creació de línies de negoci, a més de la sèrie "Pasos para desarrollar un negocio de éxito", basada en la metodologia "La Disciplina de Emprender en 24 pasos", de Bill Aulet (M.I.T.). Si t’agraden els nostres articles, no dubtes en comentar; així tindràs accés a guies i documents addicionals que t'ajudaran en el teu treball, i a nosaltres ens donaràs ànims per a continuar-ne amb el nostre.\nvisitas hoy 1 · visitas total 2.772


Jean Dielman,25 Rue du Commerce. Bruxel.les | Història de les (in)visibles\n← 1975, Un any de posicionament\nSemiothics of the Kitchen →\nJean Dielman,25 Rue du Commerce. Bruxel.les\nPosted on Mai 12, 2012\tby Dones i Mitjans\nSi alguna producció exemplifica de manera radical, és a dir des de l’ arrel mateixa, el text de Laura Mulvey, és aquest film de Chantal Akerman produït al mateix any .\nEn el film Jean Dielman, la directora recull i posa en pràctica tot el debat que s’encetava en l’àmbit teòric. Partint d’un argument senzill que descrivia la vida quotidiana d’una viuda que viu amb el seu fill adolescent en un petit apartament de Brussel·les. Per a poder arrodonir la seva pensió, fa de belle de jour i atén als seus clients de la mateixa manera mecànica amb que executa les feines de casa i atén al seu fill.\nEl film esdevé una magnífica posada en escena que articula una mirada, absolutament novedosa fins aquell moment, de les rutines del treball domèstic i de cura invisibilitzades sistemàticament per part dels dispositius de l’espectacle cinematogràfic.\nTal i com esmentava Laura Mulvey, darrera de la invisibilitat del temps i de l’espai femení, s’invisibilitza l’experiència femenina.\nChantal Akerman subvertirà el cànon de la representació narrativa clàssica i situarà allò que normalment està fora de camp, allò que mai és mostrat, allò que sempre acabava a l’el·lipsi del relat, al primer pla de l’ escena.\nAllò obscè (obbs-scène) passa a situar-se al centre de la representació.\nUtilitzant el recursos de l’ estranyament brechtià, deutora de les estratègies de la nouvelle vague – sobretot del cinema de J.L.Godard- Chantal Akerman posiciona frontalment la càmera davant d’una Jean Dielman que ha ritualitzat i mil·limetrat cada un dels seus gestos, les seves paraules de relació amb el veïnatge i fins i tot amb el seu fill.\nLa proposta de la directora consisteix en posar en evidencia el pes de les accions del treball domèstic dotant-les d’un tractament equivalent al temps real. Deixant de banda l’el·lipsi i construint un contracamp habitat de manera evident per les espectadores i espectadors que amb una notable inquietud presencien, com he dit a temps real, aquests rituals quotidians. Akerman posarà en qüestió el plaer visual en el sentit en el que Mulvey el teoritzava.\nEl film és un exemple que permet situar les expectatives que la irrupció del feminisme teòric va suposar per a la pràctica i l’ activisme audiovisual. Sobretot en relació a una novedosa posada en qüestió, trasversalitzada a partir de l’ experiència de les dones, de conceptes relatius a construcció naturalitzadora de l’ artifici cinematogràfic.\nDefugir el pler visual amb un film que precisament parla de la catarsi que suposa l’aparició del plaer en algú que el té negat i que se’l nega, permet copsar com Jean Dielman, el film ha acabat sent un dels productes més estudiats i referenciats per la crítica cinematogràfica feminista i plat for també de la programació antològica de gran part dels festivals de cinema de dones.\nJean Dielman,25 Rue du Commerce. Bruxel.les (1975)\nAny d’ estrena 1976 Dir: Chantal Akerman\nAquesta entrada s'ha publicat en Les innovadores i etiquetada amb Chantal Ackerman, cinema, dones, feminisme, mitjans de comunicació. Afegiu a les adreces d'interès l'enllaç permanent.


Villa Tiziana Parghelia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla Tiziana-, Parghelia, Parghelia, Itàlia, 89861 - Veure al mapaNotable7,9Basada en1comentariVilla TizianaVeure més fotosVeure més fotosVeure totes les 32 fotosUbicació excepcional 10,0Veure al mapa10,0UbicacióParticularitats que li encantaranaparcament de cotxes\nSobre l'allotjamentDescripcióAl visitar Parghelia, vosté es sentirà com a casa a Villa Tiziana, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Villa Tiziana, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de aparcament de cotxes. Gaudiu de les comoditats d'alta gama com ara balcó/terrassa, aparell de televisió, TV satèl•lit/cable, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Villa Tiziana és una selecció idònia per a la vostra estada a Parghelia.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Àpats, begudes i refrigericuina compartida Serveis i comoditatszona de fumadors Accéss'admeten animals de companyia Disponible a totes les habitacionsaparell de televisiónevera empolles d'aigua de cortesiarentadora Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Panoràmic – Festival Panoramic\nFESTIVAL DE CINEMA, FOTOGRAFIA I MÉS\nPanoràmic és una iniciativa d’Albert Gusi i Fidel Balaguer (Grisart), que compta amb el apadrinament de Joan Fontcuberta.\nPanoràmic és el festival que té la fotografia coma protagonista que s’expressa de manera expandida a través de disciplines amigues com el cinema, el vídeo, les instal·lacions i altres pràctiques artístiques contemporànies. Una proposta cultural singular i única.\nEs el festival que abranda la fotografia expressada no només pels fotògrafs sinó també més enllà dels fotògrafs; des del cinema però també més enllà del cinema; des d’una mirada endins de la fotografia però sobretot des d’una mirada perifèrica de la fotografia; des de l’anvers i des del revers d’allò fotogràfic; des de les pràctiques més contemporànies fins a les més arriscades.\nI també és el festival on hi tenen cabuda les imatges generades mitjançant les noves eines decreació digital, aquelles que ens condueixen a explorar nous viaranys creatius com ara els GIF animats, les projection mapping, les imatges 3D immersives, la realitat virtual, l’animació, les web-documentaire…\nPANORÀMIC vol contribuir així mateix, a visibilitzar la creacióde les noves generacions que treballen entorn del cinema i la fotografia. El nou talent que emergeix d’escoles de cinema, escoles de fotografia, escoles audiovisuals i d’altres.


L'oposició tomba una operació per fer un supermercat i una rotonda a Navarcles - Regió7 :: El Diari de la Catalunya Central\nL'oposició tomba una operació per fer un supermercat i una rotonda a Navarcles\nNomés ERC dona suport al govern en minoria de Sumem al projecte, que incloïa millorar l'accés a La Planota\nj.e | navarcles 01.02.2019 | 19:19\nUn ple d'aquest mandat a Navarcles ARXIU | J.E.\nUn ple d'aquest mandat a Navarcles\nNavarcles deixa en suspens el projecte de construcció d'un supermercat Bon Preu al parc de La Planota que feia uns mesos que l'Ajuntament tenia sobre la taula. El govern en minoria de Sumem per Navarcles era partidari de la proposta, que també preveia l'adequació d'una rotonda amb la carretera d'accés a càrrec de l'empresa, però no ha tingut el suport necessari del ple, i no la podrà tirar endavant.\nJa fa un parell d'anys que el grup Bon Preu va sol·licitar la construcció d'un supermercat a l'entrada del poble. Des de l'Ajuntament «li proposàvem el centre», però l'empresa va insistir en l'àmbit de La Planota per poder disposar d'un aparcament ampli i va acabar comprant un solar privat en un àmbit d'uns 5.000 m2 amb la idea de fer-hi un supermercat d'uns 1.200 m2 de superfície construïda, segons ha explicat l'alcalde accidental, Ramon Serra. Això va ser després que l'Ajuntament aprovés la tramitació de la Trama Urbana Comercial (per determinar els indrets susceptibles d'instal·lar un comerç), de manera que ara només quedava pendent el canvi d'usos del solar per poder-hi construir un supermercat.\nAquesta darrera operació és la que es va portar a l'últim ple. Com que implica una modificació urbanística de sòl residencial a comercial, requeria d'una majoria qualificada de com a mínim set dels tretze regidors del consistori, i no es va aconseguir. Els cinc regidors de Sumem per Navarcles hi van votar a favor, i també l'única regidora d'ERC, a l'oposició, però la resta de grups, també a l'oposició, no hi van donar suport: el PDeCAT, amb quatre, es va abstenir, i la CUP (amb dos) i ICV (amb un), s'hi van oposar.\nMala ubicació i poca informació\nMés enllà de la seva aposta per un comerç «de petit format i més humanitzat», la CUP en critica bàsicament la ubicació, entenent que «situar el supermercat als afores del poble sense vincles amb la resta de comerços actuaria com a pol de gravetat i podria buidar els carrers del centre», apunta el seu portaveu, Aleix Solé.\nAquest diari no va poder contactar ahir amb el regidor d'ICV, mentre que el PDeCAT va lamentar que aquest punt s'inclogués al ple «sense el consens previ que requeria una proposta com aquesta», apuntava ahir des del partit Núria Creus, que és partidària d'algun procés de participació «que permeti conèixer l'opinió de la gent i sobretot dels comerços». A més, es queixava que el seu grup no n'havia tingut coneixement amb prou antelació «ni dels plànols, ni de l'impacte ambiental o econòmic de la proposta».\nEn canvi, l'alcalde accidental i regidor de Sumem, Ramon Serra, lamenta la decisió perquè considera que hauria estat un projecte beneficiós per al poble, tenint en compte «les condicions» que s'havien posat a l'empresa per tirar-lo endavant. D'una banda, s'havia de fer càrrec d'una rotonda per ordenar el trànsit de la zona «que la Diputació no ha volgut assumir». També es demanava al grup Bon Preu que cedís el pàrquing fora de l'horari d'obertura del supermercat, «i un conveni perquè els 35 nous llocs de treball fossin preferentment ocupats per gent de Navarcles».\nSerra pensa que la presència d'un supermercat d'aquestes característiques a La Planota no perjudicaria el petit comerç, «perquè molta gent va a comprar a grans superfícies de fora i no per això deixa de comprar a Navarcles els productes més de proximitat».


Etc Teatre - Interpretació\nAmb Marta Marco | Currículum\nInterpretació: La disposició i l’escolta en escena\nEn aquesta Masterclass treballarem com està disposats a rebre i a donar en cada moment de l’escena. M’interessa especialment exercitar l’escolta i la predisposició davant del company per crear el que formalment s’anomena “treballar ara i aquí”. Moltes vegades en les meves classes parlo de la veritat, concepte que en el meu entendre encara no sé què vol dir, però que evidentment està relacionat amb estar sempre receptius en escena i no anticipar-nos al que està succeint. La veritat en escena, és un terme poc concret i massa genèric. Cal entrenar l’instrument per fer-lo permeable a tot allò que està passant en escena i vers el que els nostres companys ens estan proposant. Sempre parlo de la generositat envers l’altre, de no fer-nos les coses nosaltres mateixos sinó de treure-les del company i de la situació que ens ve donada per l’autor.\nEn aquesta masterclass doncs treballarem a través d’exercicis d’interpretació i improvisació : l’escolta i la disposició. Intentarem jugar amb les emocions tot creant improvisacions individuals i en grup.


El científic Jorge Wagensberg lliurarà avui el premi «La ciència i els infants» - Regió7 :: El Diari de la Catalunya Central\nEl científic Jorge Wagensberg lliurarà avui el premi «La ciència i els infants»\nredacció 19.04.2017 | 00:32\nEl doctor en Física, professor de la Universitat de Barcelona i responsable de l'àrea de Ciència i Medi Ambient de l'Obra Social de La Caixa, Jorge Wagensberg, lliurarà el premi «La ciència i els infants» que organitzen conjuntament el Rotary Club de Manresa Bages i la Fundació Universitària del Bages-UManresa. Una desena d'escoles i llars d'infants de la Catalunya central opten al guardó. L'acte se celebrarà avui a les 6 de la tarda a la sala d'actes de la FUB.\nEl premi té com a objectiu reconèixer propostes d'educació científica adreçades a nens i nenes d'educació infantil i cicle inicial de primària que hagin estat elaborades per mestres per dinamitzar i millorar l'ensenyament de les ciències als més petits.\nEl professorat que participa en aquesta primera edició de la convocatòria ha hagut d'elaborar i treballar a l'aula una proposta d'activitat per promoure l'experimentació entre els infants d'entre 0 i 6 anys.


Macron desplega vehicles de combat contra els ‘armilles grogues’\nParís, en estat de màxima alerta per la quarta onada de mobilitzacions\n651x366 Blinden l’entrada d’un supermercat als Camps Elisis de París. / ALAIN JOCARD / AFP Blinden l’entrada d’un supermercat als Camps Elisis de París. / ALAIN JOCARD / AFP\nFrança està en estat de màxima alerta davant la quarta onada de protestes convocada per avui pel moviment dels armilles grogues, que s’enfronta amb creixent violència al govern d’Emmanuel Macron. Hi ha fins a 89.000 policies i gendarmes mobilitzats arreu del país, 8.000 dels quals a París, i fins i tot 12 vehicles blindats, equipats per llançar gasos lacrimògens i desmuntar barricades.\nEl primer ministre, Édouard Philippe, justificava ahir el desplegament en una entrevista a TF1: “Ens enfrontem a gent que no vol manifestar-se sinó destrossar coses, i ens volem assegurar que no els hi permetrem”. Els propietaris de botigues, restaurants i bancs s’afanyaven ahir a protegir portes i aparadors mentre l’Ajuntament de París ordenava retirar més de 2.000 tanques, reixes i contenidors i qualsevol altre element de mobiliari urbà susceptible de ser llançat. L’Òpera de la Bastilla ha cancel·lat les funcions (fins i tot es comenta que el personal ha amagat els instruments de l’orquestra per si l’edifici és assaltat) i el Louvre i els museus d’Orsay, l’Orangerie, Georges Pompidou i Rodin, la Sainte Chapelle i la Torre Eiffel, entre d’altres, també tindran les portes tancades tot el cap de setmana. A més, s’han suspès sis partits de futbol.\nLa policia ha anunciat mesures extraordinàries com els controls d’identitat i escorcolls de motxilles, mentre que en una vintena de departaments està prohibida des d’avui la venda de carburant i de material pirotècnic per evitar que els manifestants es fabriquin artefactes incendiaris. Fins a 36 estacions de metro i tren estan tancades.\nPerò la contundència del desplegament policial no està exempta de polèmica. Ahir fins a dues-centes personalitats, encapçalades pel líder de l’esquerra Jean-Luc Méléchon, reclamaven en una carta oberta que s’aturi l’ús de pistoles tipus flash-ball per reprimir les protestes estudiantils contra la reforma educativa, que han pres força renovada en el context de la crisi dels armilles grogues. La notícia que hi ha hagut dos adolescents greument ferits per aquests projectils, i sobretot un vídeo en què es veia la policia obligant desenes de joves a estar-se agenollats en fileres amb les mans al clatell, han generat més indignació.\nEl moviment dels armilles grogues, que va arrencar fa un mes contra l’anunciat increment dels impostos als carburants, ha canalitzat el malestar amb el govern d’Emmanuel Macron, a qui, segons les enquestes, la majoria de francesos veuen com un representant de les elits que viu a l’esquena del carrer. La protesta ha crescut ràpidament adoptant una llarga llista de reivindicacions lligades sobretot a la carestia de la vida, i tot i que la majoria de manifestants han sortit al carrer de manera pacífica petits grups s’han dedicat al saqueig. Un sondeig publicat ahir indicava que el 68% dels francesos simpatitzen amb el moviment: la xifra s’eleva al 93% entre els votants de Mélenchon i del Partit Comunista, i al 89% entre els electors de Marine Le Pen.\nMacron ha mantingut silenci des que dimecres va anunciar que retirava finalment l’augment d’impostos previst en el seu pla de transició energètica. S’ha estimat més no escalfar els ànims. Ahir el primer ministre Édouard Philippe es va reunir amb representants d’un sector moderat del moviment que crida a no sortir al carrer avui. El fet que la mobilització no té lideratges clars dificulta la interlocució.\nBèlgica també congela la taxa\nCom Macron, el primer ministre belga, Charles Michel, també ha cedit a la pressió dels armilles grogues que s’han manifestat repetidament i amb contundència al país, sobretot a la zona de Valònia. El govern belga ha decidit també que no augmentarà els impostos als carburants el 2019. Aquesta setmana els manifestants han continuat complicant la circulació a la província d’Hainaut, que fa frontera amb França. Aquest matí han convocat també una mobilització a la capital belga. Fa dos divendres les protestes van arribar a Brussel·les i van acabar amb una seixantena de detinguts i dos cotxes de policia incendiats. El primer ministre belga ha recomanat als seus conciutadans que no viatgin aquest cap de setmana a París.\nLa USAP de Perpinyà dissenya una samarreta especial per Nadal amb l'estelada


El Parc de Bombers de Calvià acollirà la II Cursa Populars dels Bombers :: Home :: Consell de Mallorca\nEl Parc de Bombers de Calvià acollirà la II Cursa Populars dels Bombers (16.04.2018)\nEs tracta d'un esdeveniment gratuït programat dintre de la Diada de Bombers 2018\nEl servei de Bombers de Mallorca de la direcció insular d'Emergències del Departament de Desenvolupament Local del Consell de Mallorca ha organitzat la 'II Cursa Popular de Bombers' que es desenvoluparà el pròxim 6 de maig al Parc de Bombers de Calvià (Santa Ponça) amb la col·laboració de l'Ajuntament de Calvià.\nL'activitat esportiva constarà de tres modalitats diferents perquè pugui participar la quantitat més gran de gent possible. Així hi haurà una competició infantil, una altra amb un recorregut de 5 km i la darrera que consistirà en recorre 10 km. El recorregut de la cursa tindrà ubicada la seva sortida al principi del carrer Riu Síl, Santa Ponça, i transcorrerà pels diferents carrers i avingudes.\nA més de la competició, es realitzaran diferents activitats lúdiques, infantils i de demostració dels elements dels Bombers de Mallorca com exhibicions de vehicles, d'extinció de foc o de la unitat canina.\nLa inscripció a la cursa és gratuïta i es pot realitzar fins al mateix dia 6 a través del següent enllaç: https://www.elitechip.net/index.php?zwshow=compdet&idcomp=6127150&compsec=signup\nL'esdeveniment està emmarcat dins la Diada dels Bombers 2018 del passat 8 de març que pretén obrir les portes a la ciutadania per conèixer de primera mà la realitat quotidiana dels bombers de l'Illa.


Apareixen pintades en empreses de lloguer de trixis i Segways del Gòtic | betevé Web\ndijous 28 de gener, 2016 , 19.13\nApareixen pintades en empreses de lloguer de trixis i Segways del Gòtic\nAlguns locals de Ciutat Vella dedicats al lloguer de vehicles lleugers com trixis o Segways s'han despertat aquest dijous amb grafits a les persianes en contra del turisme. Els propietaris lamenten que se'ls està situant al punt de mira dels problemes d'espai públic al nucli antic, i asseguren que la situació s'està tornant "angoixant".\nEls propietaris d'alguns comerços de lloguer de trixis o Segways s'han despertat aquest matí amb les persianes dels seus comerços pintades amb grafits. Algun grup de vàndals els ha deixat lemes com "Tourists go home" o "Fora del barri". Asseguren que no és la primera vegada que passa, i que viuen una situació que consideren d'"angoixa i tristesa" per la situació. El 27 de novembre de l'any passat ja van trobar-se pintades semblants en una desena de botigues dedicades a aquest tipus de vehicles per a turistes.\nPels afectats, "molts som petites i mitjanes empreses que fa més de 12 o 14 anys que ens vam establir a Ciutat Vella i vam ser rebudes amb un somriure". "Ara ens adrecen insults i criminalitzen una activitat que va ser pionera en l'ús de vehicles ecològics i de tecnologia punta. Se'ns ha posat en el punt de mira de la saturació de l'espai públic que es viu al nucli antic, i aquesta és una problemàtica molt més complexa", assegura Santi Torrent, secretari de l'associació MITS (Mobilitat i Turisme Sostenible), que agrupa diversos operadors d'aquesta mena de vehicles.\nLes empreses que es dediquen al lloguer de trixis i Segways van fundar l'associació MITS precisament per presentar-se conjuntament als fòrums de diàleg sobre el turisme que tenen lloc a la ciutat i conèixer-hi les raons del descontentament d'algunes persones cap als seus negocis, per treballar en una solució. Asseguren que cada cop tenen "més por" que la cosa no quedi només en unes pintades. Per això demanen decisions i polítiques públiques per contradir els discursos que els situen com a focus dels problemes que genera el turisme.\nLa queixa ha arribat a la redacció de BTV a través del número de WhatsApp que s'ha posat a disposició dels ciutadans aquest inici de 2016.\nCiutat VellaDistricte de Ciutat Vellaempresa\nTensió al sector dels bicitaxis per la proliferació de treballadors il·legals\n“Botellón” i vandalisme als Jardins del Turó del Putxet\nMés destrosses al Parc de la Creueta del Coll\nVeïns del Coll alerten d’incivisme al Parc de la Creueta\nLa Casa de la Barceloneta 1761 reobrirà al març amb una nova gestió


Sant Boi Notícies – Signatura del pacte per a la reforma horària\njul 18, 2017 Ajuntament, Ciutat, Societat Comentarios desactivados en Signatura del pacte per a la reforma horària\nL’alcaldessa, Lluïsa Moret, ha participat en l’acte de signatura del Pacte per a la reforma horària celebrat el 17 de juliol al Palau de la Generalitat, juntament amb 110 entitats i institucions.\nSant Boi ha estat històricament un dels municipis pioners en l’aposta per aquest compromís col·lectiu per generar canvis estructurals per un ús del temps més sostenible, saludable i equitatiu en l’horitzó temporal de l’any 2025.\nLluïsa Moret, que ha signat el pacte en nom de la Federació de Municipis de Catalunya, ha indicat que “aquest és un moment important per al país perquè constitueix el punt de partida d’un camí que hem de fer col·lectivament per aconseguir un canvi estructural d’hàbits” i ha recordat que “la gestió del temps, tal com funciona actualment en la nostra societat, genera desequilibris i desigualtat entre les persones, amb especial incidència en les dones”.\nLa reforma horària és una iniciativa ciutadana que proposa impulsar canvis horaris per poder gaudir de més llibertat en la gestió dels nostres temps personals, familiars i socials, sincronitzant els hàbits horaris amb els de la resta del món, propiciant un ritme més ordenat i potenciant la igualtat entre les persones, les nostres capacitats de bona relació i, sobretot, la nostra salut i benestar. El Pacte per a la reforma horària inclou una carta de compromisos de cara a l’any 2025.\nLa ciutat de Sant Boi ha estat històricament un dels municipis pionersen el treball per l’extensió d’uns nous usos del temps, mitjançant accions com la creació d’una regidoria específica (2007) i la signatura del Pacte per a l’ús del temps a la ciutat (2011) per part de 78 agents polítics, econòmics i socials de la localitat. Sant Boi participa en una prova pilot de municipis que desenvolupen polítiques de promoció dels nous usos del temps en col·laboració amb la Diputació de Barcelona. Segons Lluïsa Moret, “des del punt de vista de Sant Boi, ara toca traslladar a la ciutadania una nova cultura de l’ús del temps”.\n– Reforma horària (web)\nFederació de Municipis de Catalunya, Lluïsa Moret, Pacte per la reforma horària, Reforma horària\nInici de temporada del FC Santboià L'Ajuntament desmenteix les restriccions de trànsit


En el Tot Mataró i Maresme del 14 al 20 d'octubre de 2017, trobaràs l'Especial Tot Llar: fer canvis a casa.\nFer grans reformes o petits retocs, tant és. És lògic que ens pugui fer mandra però també és cert que modernitzant la imatge, l'equipament o la disposició de determinades estances de casa nostra ens semblarà, directament, que vivim en una casa diferent. Per això mateix, fora mandres i mirem exactament què volem fer, com volem que quedi. Si quan rebem el manual d'aquella marca de mobles Com ho volem fer?Fer canvis a casa per necessitat o voluntat és una acció en la que és necessari conèixer totes les opcions del mercat.que tothom es mira pensem en diferents opcions i com quedarien a casa nostra, ara és el moment.\nPer fer canvis cal conèixer totes les opcions del mercat\nEns millorarà casa nostra des d'un nou color de paret als tancaments que s'han inventat de darrera generació. Podem pensar en el jardí o el rebedor o deixar-nos enlluernar per les cuines d'última generació, ja que al cap i a la fi és el que utilitzarem més. Tant és per on vulguem començar: la clau és que a Mataró i la comarca hi ha desenes de firmes, empreses i professionals que poden ajudar-te...\nEspecial Tot Llar - Edició 1790 [Del 14 al 20 d'octubre de 2017]


Tres menors fan bretolades a cases i edificis de Riudaura - Diari de Girona\nVan intentar forçar els panys de portes dels baixos de cases del nucli antic · Els autors van trencar el plafó informatiu de l´escola · Les víctimes valoren els danys provocats en les accions\nx.v. 07.09.2017 | 00:54\nSegons fonts de l´Ajuntament de Riudaura, s´han pogut identificar els autors d´un seguit de bretolades que varen tenir lloc en la nit del dissabte al diumenge i que van ocasionar danys a vehicles i desperfectes a cases particulars i edificis públics. Els Mossos han confirmat la identificació de 3 menors d´edat per haver fet bretolades amb danys a Riudaura la nit del dissabte al diumenge.\nL´Ajuntament de Riudaura, ahir, va comptar els danys ocasionats per bretolades durant la nit del dissabte al diumenge a la localitat i així presentar la denúncia. També ho varen fer alguns dels particulars afectats per les bretolades.\nEls fets van tenir lloc entre les 3 i les 4 de la matinada. En una hora, dues persones joves van trencar els retrovisors dels cotxes aparcats a la plaça Tiradors. Es tracta d´una plaça molt gran situada davant del centre cívic, sota de l´església i al costat d´un carrer de cases de planta i un pis.\nTambé van trencar retrovisors a cotxes aparcats al carrer Surita. És un carrer estret que es converteix en la carretera que condueix a la zona de les gorgues del naixement de la riera de Riudaura i sota de la muntanya de la Cantina.\nEls cotxes no van ser els únics afectats pel seguit d´accions vandàliques. El diumenge, alguns veïns van descobrir que algú havia intentat forçar el pany de la porta dels baixos de la casa on resideixen.\nL´escola també va resultar afectada. A pocs metres de l´entrada al nucli urbà, les tres persones identificades van trencar el plafó informatiu de l´entrada del centre.\nEs tracta d´un plafó tancat amb vidre que conté informació dels actes infantils. Hi ha papers de colors amb dibuixos infantils que informen d´excursions, festes, berenades i jocs. El plafó està enganxat a la barana de ferro que envolta el centre educatiu. També van fer malbé el porter electrònic.\nUn poble proper a Olot\nRiudaura és una localitat on a vegades hi ha incidents com bretolades o robatoris. El poble està situat a uns tres quilòmetres de les cases del barri del Pla de Dalt d´Olot.\nL´avantatge és que només hi ha un camí entre el poble i Olot. Es tracta d´una ruta que passa per la GIP-5223 i la GIV-5224.\nLa ruta puja pel coll dels Morts i és visible per tots cantons des de les masies de la falda de les muntanyes i en el darrer tram per les cases del poble.\nLa major part de les vegades que hi ha passat algun fet similar als de la nit del dissabte al diumenge ha coincidit amb caps de setmana llargs, períodes de vacances o en nits amb celebracions festives.


"Crisi de règim", Lorenzo Bernaldo de Quirós - BARCELONA RADICAL\n"Crisi de règim", Lorenzo Bernaldo de Quirós\nLes Espanyes s’enfronten a una situació preocupant quan enfilen cap a la tercera dècada del segle XXI. És cert que els ciutadans gaudeixen dels més alts nivells de llibertat i de vida de la seva història, però hi ha una sensació generalitzada de que alguna cosa no va bé, de que una etapa arriba a la seva fi i que és imprescindible escometre canvis substancials per mantenir un model garant de l’estabilitat, de les llibertats i promotor de la prosperitat. La desafecció d’amplis sectors de l’opinió pública amb el funcionament de la democràcia hispana no és només una seqüela de la gran recessió, sinó una cosa més profunda, el deteriorament del marc institucional i de les costums o normes en les quals s’emmarca la monarquia parlamentària.\nHi ha la percepció –tant fa la seva veracitat– que la societat política persegueix el seu propi benefici i no el de la ciutadania. Domina la convicció que els grans organismes de l’ Estat són “burgs podrits” que es reparteixen entre els partits sense tenir en compte l’interès general i la finalitat de les institucions. Alhora s’ha consolidat la convicció que la corrupció és un tret estructural del sistema. En suma, hi ha una impressió bastant generalitzada que el model llançat l’any 1978 ha degenerat en alguna cosa al servei d’una nomenclatura partidista que obté beneficis a costa d’explotar i pervertir les institucions de l’ Estat en el seu profit i en el de les seves clienteles.\nAquesta descripció potser és exagerada i injusta, però respon amb força exactitud a la visió d’un gran nombre de ciutadans amb independència de la seva orientació ideològica i de la seva posició social. Hi ha una clara decepció amb l’statu quo vigent. Tot això suggereix l’existència no d’una crisi conjuntural, sinó sistèmica i, per tant, la necessitat d’emprendre una profunda i urgent revisió de l’esquema polític, institucional, econòmic, social i territorial de les Espanyes. Cap institució no escapa avui a un considerable grau de descrèdit. Hi ha una aroma potent de crisi de règim.\nSa Majestad Felip VI es troba en una tessitura similar a la de Joan Carles I al final de la dictadura. Llavors es tractava de transitar d’un règim autoritari a un de democràtic. Ara, el desafiament és introduir les reformes i els canvis imprescindibles per revitalitzar l’ Estat edificat a finals dels anys setanta del segle XX. Aquesta tasca revesteix una envergadura semblant a la plantejada en la transició del franquisme a la democràcia. A més, aquest repte s’emmarca en un escenari de relleu generacional.\nCom va escriure Ortega, les generacions constitueixen el motor de les transformacions històriques. Responen i encarrilen la sensibilitat dels temps. El conflicte entre les generacions acumulatives, que són aquelles que observen una suficient homogeneïtat entre el que han rebut i el que els és propi, i les polèmiques, que senten la necessitat d’arraconar i substituir tot allò que és vell, està obert i necessita una resposta constructiva.\nLa democràcia espanyola pateix dues deficiències bàsiques: un excés d’oligarquia i un excés de demagògia. Ha desembocat en una estructura corporativista, vampírica de la representació política, de la idea d’un govern per a tothom i del mateix concepte de ciutadania.\nS’ha configurat un Estat neocorporatiu, convertit en un monopolista de la distribució de valors i de recursos per l’apropiació dels quals competeixen entre ells els diversos grups de pressió. No existeix un Estat de tots i per a tots, que apliqui els principis de llibertat i d’igualtat davant la llei, sinó un esquema de poder que accepta per norma un iusque fa prevaler l’interès de les minories actives sobre el de la majoria.\nPer poder sortir d’aquest escenari s’ha de modificar el que està malament però també cal rebutjar la temptació adamita d’enderrocar tot el que hi ha per construir sobre les seves cendres una comunitat política ideal i inviable.\nCom va succeir al final de l’era de Francisco Franco, la reforma s’ha d’imposar a la ruptura. Això suposa reconèixer tres realitats fonamentals del nostre panorama actual: una societat plural els membres de la qual tenen conviccions i projectes vitals diferents; la necessitat d’un marc harmònic i equilibrat que articuli aquella nació de nacions que és la realitat històrica de les Espanyes, i alhora de mantenir una economia pròspera i competitiva capaç d’elevar de manera estable les oportunitats i el nivell de vida dels ciutadans. I cal articular aquests elements en una estructura acceptable per a tothom.\nCap resposta a aquestes qüestions no és present a l’agenda de les principals forces parlamentàries. Impera un populisme en l’ambient que totes han contribuït a crear i que totes desitgen satisfer a la recerca de rèdits electorals immediats. Ni la vella ni la nova política no semblen conscients de la gravetat del moment. Les evidents falles en la carcassa democràtica hispana estan camuflades per una economia que, de moment, manté un fort ritme de creixement. Això permet una temporal fugida cap endavant, però la bonança econòmica no serà eterna i, quan s’acabi, caldrà afrontar les difícils assignatures pendents en un context pitjor que l’actual.\nPer acabar, la conjuntura present es complica per l’existència d’un entorn en el qual els acords polítics, l’expressió recent dels quals són els pressupostos, no estan encaminats a la solució dels problemes de fons sinó a buscar la fórmula parlamentària que permeti al Govern sobreviure.\nEn altres paraules, la consecució de majories conjunturals i precàries al Parlament no serveix per a una altra cosa que per consagrar un escenari immobilista sense capacitat per desplegar cap acció efectiva que abordi amb eficàcia i altura de mires els greus reptes de les Espanyes.\nLorenzo Bernaldo de Quirós, 19/05/2018 - lavanguardia